Ministerul de Externe al Rusiei l-a convocat pe ambasadorul Germaniei, relatează Sky News care citează agenția rusă TASS. În înregistrarea care a fost prezentată în presa rusă se aud vocile unor presupuși oficiali germani care discută despre armele pentru Ucraina și despre o potențială lovitură a Kievului asupra unui pod din Crimeea.
De asemenea, se discută despre cum ar putea fi folosite rachetele de croazieră cu rază lungă Taurus de către Ucraina.
Duminică, ministrul german al Apărării, Boris Pistorius, a descris informația ca fiind parte a "războiului informațional" al Rusiei împotriva Occidentului. Pistorius a susținut că scopul este de a crea probleme în interiorul Germaniei și că momentul lansării nu a fost o coincidență.
Înregistrarea audio a fost prezentată public în aceeași zi cu înmormântarea lui Alexei Navalnîi.
(sursa: Mediafax)